
Европейският парламент,
–	като взе предвид дял V от Договора за Европейския съюз,
–	като взе предвид съвместното съобщение на Комисията и на върховния представител на Съюза по въпросите на външните работи и политиката на сигурност от 16 септември 2021 г., озаглавено „Стратегията на ЕС за сътрудничество в Индийско-Тихоокеанския регион“ (JOIN(2021)0024),
–	като взе предвид Стратегическия компас за сигурността и отбраната, одобрен от Съвета на 21 март 2022 г., в който се подчертава ролята на партньорствата за сигурността и устойчивостта на Съюза, включително в Индийско-Тихоокеанския регион,
–	като взе предвид съвместното съобщение на Комисията и на върховния представител на Съюза по въпросите на външните работи и политиката на сигурност от 1 декември 2021 г., озаглавено „Global Gateway“ (JOIN(2021)0030),
–	като взе предвид съвместното съобщение на Комисията и върховния представител на Съюза по въпросите на външните работи и политиката на сигурност от 20 юни 2023 г., озаглавено „Европейска стратегия за икономическа сигурност“, 
–	като взе предвид съвместното съобщение на Комисията и на върховния представител на Съюза по въпросите на външните работи и политиката на сигурност от 12 ноември 2025 г., озаглавено „Европейски щит за демокрацията: създаване на възможности за силни и устойчиви демокрации“ (JOIN(2025)0791),
–	като взе предвид съвместното съобщение на Комисията и върховния представител на Съюза по въпросите на външните работи и политиката на сигурност от 16 декември 2020 г., озаглавено „Стратегия на ЕС за киберсигурност за цифровото десетилетие“ (JOIN(2020)0018),
–	като взе предвид партньорството между Европейския съюз и Украйна в областта на сигурността и отбраната от 1 ноември 2024 г.,
–	като взе предвид партньорството между Европейския съюз и Република Корея в областта на сигурността и отбраната от 4 ноември 2024 г.,
–	като взе предвид Споразумението за стратегическо партньорство между Европейския съюз и неговите държави членки, от една страна, и Япония, от друга страна[footnoteRef:1], [1:  	OВ L 216, 26.1.2018 г., стр. 4, ELI: http://data.europa.eu/eli/agree_internation/2018/1197/oj.] 

–	като взе предвид рамковото споразумение между Европейския съюз и неговите държави членки, от една страна, и Република Корея, от друга страна[footnoteRef:2], [2:  	ОВ L 20, 23.1.2013 г., стр. 2.] 

–	като взе предвид Споразумението за икономическо партньорство между ЕС и Япония[footnoteRef:3], [3:  	ОВ L 330, 27.12.2018 г., стр. 3, ELI: http://data.europa.eu/eli/agree_internation/2018/1907/oj.] 

–	като взе предвид Споразумението за свободна търговия между Европейския съюз и неговите държави членки, от една страна, и Република Корея, от друга страна[footnoteRef:4], [4:  	ОВ L 127, 14.5.2011 г., стр. 6, ELI: http://data.europa.eu/eli/agree_internation/2011/265/oj.] 

–	като взе предвид Конвенцията на ООН по морско право (UNCLOS),
–	като взе предвид съвместната декларация, приета на 30-ата среща на високо равнище между ЕС и Япония, състояла се на 23 юли 2025 г. в Токио,
–	като взе предвид 42-рото междупарламентарно заседание ЕС – Япония, проведено на 28 и 29 май 2025 г. в Токио,
–	като взе предвид третия стратегически диалог между ЕС и Япония, проведен на 26 март 2026 г. във Во дьо Серне, 
–	като взе предвид 9-ия диалог в областта на цифровата политика между ЕС и Япония на 25 март 2026 г. в Токио,
–	като взе предвид писмото за намеренията, подписано на 13 март 2025 г. от ЕС и Япония, относно сътрудничеството в областта на квантовата наука и технология с цел задълбочаване на съвместните научни изследвания, обмена и развитието на екосистемите;
–	като взе предвид ангажимента за засилване на сътрудничеството в областта на суровините от критично значение, поет от ЕС, Япония и Съединените щати по време на срещата на министрите по въпросите на минералите от критично значение на 4 февруари 2026 г.,
–	като взе предвид Зеления съюз между ЕС и Япония от 27 май 2021 г.,
–	като взе предвид съвместната декларация, приета на 11-ата среща на високо равнище между ЕС и Република Корея, състояла се на 10 юни 2026 г. в Брюксел,
–	като взе предвид 23-ото междупарламентарно заседание ЕС – Република Корея, проведено на 18 ноември 2025 г. в Брюксел,
–	като взе предвид втория стратегически диалог между ЕС и Република Корея, проведен на 22 януари 2026 г. в Брюксел,
–	като взе предвид Зеленото партньорство между ЕС и Република Корея от 22 май 2023 г.,
–	като взе предвид 4‑ия министерски форум ЕС – Индийско‑Тихоокеански регион, проведен в Брюксел на 20 – 21 ноември 2025 г.,
–	като взе предвид изявлението след неотдавнашното посещение на делегация на комисията по външни работи в Република Корея и Япония от 31 март до 2 април 2026 г.,
–	като взе предвид своята резолюция от 7 юни 2022 г. относно ЕС и предизвикателствата, свързани със сигурността, в региона на Индийския и Тихия океан[footnoteRef:5], [5:  	ОВ C 493, 27.12.2022 г., стр. 32.] 

–	като взе предвид своята резолюция от 13 декември 2023 г. относно отношенията между ЕС и Япония,[footnoteRef:6] [6:  	ОВ C, C/2024/4167, 2.8.2024 г., ELI: http://data.europa.eu/eli/C/2024/4167/oj.] 

–	като взе предвид своята резолюция от 21 януари 2026 г. относно изпълнението на общата външна политика и политика на сигурност – годишен доклад за 2025 г.[footnoteRef:7], [7:  	Приети текстове, P10_TA(2026)0012.] 

–	като взе предвид своята резолюция от 28 ноември 2024 г. относно засилване на непоколебимата подкрепа на ЕС за Украйна срещу агресивната война на Русия и нарастващото военно сътрудничество между Северна Корея и Русия,[footnoteRef:8] [8:  	OВ C, C/2025/1809, 20.6.2025 г., ELI: http://data.europa.eu/eli/C/2025/1809/oj.] 

–	като взе предвид своята резолюция от 24 октомври 2024 г. относно погрешното тълкуване на Резолюция 2758 на ООН от страна на Китайската народна република и продължаващите ѝ военни провокации около Тайван[footnoteRef:9], [9:  	ОВ C, C/2025/487, 29.1.2025 г., ELI: http://data.europa.eu/eli/C/2025/487/oj.] 

–	като взе предвид своята резолюция от 13 декември 2023 г. относно търговските и инвестиционните отношения между ЕС и Тайван[footnoteRef:10],  [10:  	ОВ C, C/2024/4174, 2.8.2024 г., ELI: http://data.europa.eu/eli/C/2024/4174/oj.] 

–	като взе предвид своите позиции и препоръки относно сътрудничеството в Индийско-Тихоокеанския регион, включително призивите да се работи с единомислещи партньори за отстояване на свободата на корабоплаването и стабилността в Тайванския проток и Източнокитайско и Южнокитайско море,
–	като взе предвид член 121 от своя Правилник за дейността,
–	като взе предвид доклада на комисията по външни работи (A10-0189/2026),
А.	като има предвид, че продължаващите геополитически промени и нарастващото стратегическо значение на Индийско-Тихоокеанския регион променят световния ред; като има предвид, че Източна Азия и по-широкият Индийско-Тихоокеански регион са от решаващо значение за световния просперитет и сигурност, енергийната сигурност и демократичната устойчивост, тъй като там се намират жизненоважни морски коридори, авангардни технологични екосистеми, основни търговски маршрути, над половината от световното население и критични вериги на доставки от съществено значение за икономическата конкурентоспосбност и дългосрочната промишлена устойчивост на ЕС в стратегически сектори, както и за геополитическото му влияние;
Б.	като има предвид, че икономическата сигурност, включително устойчивите и диверсифицирани вериги на доставки на суровини от критично значение, полупроводници и чисти технологии, е неразделна част от търговската и външната политика и политиката на сигурност; като има предвид, че намаляването на стратегическите зависимости и подобряването на устойчивостта и диверсификацията на веригите на доставки в критични сектори са от съществено значение за икономическата сигурност и конкурентоспособност на ЕС в съответствие със стратегията на му за намаляване на риска, като същевременно се избягва ненужното икономическо отделяне;
В.	като има предвид, че геополитическият пейзаж в Източна Азия става все по-нестабилен през последните години, като регионалната динамика на силите все повече се оформя от системно съперничество, морски спорове, струпване на военни сили и разширяващото се влияние на авторитарни модели на управление, които използват икономическа принуда, включително дискриминационен достъп до пазара, хибридни заплахи, включително чуждестранно манипулиране на информация и вмешателство, и търговски и политически шпионаж, които поставят под въпрос мира, стабилността и основания на правила международен ред и изискват координирани отговори с партньори, които споделят демократични ценности и високи регулаторни стандарти;
Г.	като има предвид, че сигурността на Япония, Южна Корея и Тайван продължава да бъде до голяма степен зависима от Съединените щати; като има предвид, че тези партньори са все по-засегнати от непредсказуемостта и икономическата принуда от страна на САЩ, които понякога достигат дори до най-близките им съюзници; като има предвид, че поради това тези демократични партньори трябва да укрепят и диверсифицират своите партньорства с други участници, по-специално ЕС, за да укрепят устойчивостта и общите интереси в областта на сигурността;
Д.	като има предвид, че „Стратегията на ЕС за сътрудничество в Индийско-Тихоокеанския регион“ се основава на убеждението, че сигурността и просперитетът на ЕС и Индийско-Тихоокеанския регион са неразривно свързани; като има предвид, че в стратегията се подчертава значението на засилването на ангажимента на ЕС в региона чрез по-задълбочен политически диалог, засилено икономическо сътрудничество и разширени партньорства в областта на сигурността; като има предвид, че разпадането на основания на правила ред и на основаните на правила традиционни съюзи, както и появата на агресивни участници, ръководени от империалистични амбиции, оправдават по-силни връзки между ЕС и единомислещите партньори в региона, за да се повишат взаимната сигурност и просперитетът;
Е.	като има предвид, че свободите на корабоплаването и прелитането са основни принципи на международното право, залегнали по-специално в Конвенцията на ООН по морско право, и са от ключово значение за икономическата сигурност на Съюза;
Ж.	като има предвид, че все по-сложните предизвикателства пред сигурността оказват значително въздействие върху стабилността и просперитета както на Европа, така и на Индийско-Тихоокеанския регион, а стабилността на двата региона е по-тясно свързана от всякога; като има предвид, че и двата региона са пряко засегнати от незаконното пълномащабно нашествие на Русия в Украйна и от подкрепата на трети държави като Китай и Северна Корея за руската агресия; като има предвид, че стабилното сътрудничество между ЕС и Япония и между ЕС и Република Корея в областта на отбранителната промишленост е абсолютно необходимо; като има предвид, че Япония и Република Корея се открояват със значителната си финансова и хуманитарна помощ за Украйна; като има предвид, че Япония е предоставила и поела ангажимент за финансова и военна помощ за Украйна в размер над 20 милиарда щатски долара от 2022 г. насам; като има предвид, че нестабилността в Близкия изток има значителни последици за Европа и Източна Азия по отношение на енергийната сигурност и смущенията във веригата на доставки;
З.	като има предвид, че в „Стратегическия компас за сигурността и отбраната“ се посочва, че някои участници, като например Корейската народнодемократична република (КНДР), продължават да застрашават регионалния и международния мир и сигурност; като има предвид, че ядрената и ракетната програма на КНДР представлява сериозна заплаха за основания на правила международен ред, както и евентуалният трансфер на технологии в областта на ядрените оръжия или балистичните ракети и безпилотни летателни апарати (БЛА) от страна на Русия в замяна на оръжие и военен персонал; като има предвид, че КНДР многократно е нарушавала резолюциите на Съвета за сигурност на ООН чрез продължаващи изстрелвания на ракети, включително изпитвания над Япония;
И.	като има предвид, че нарастващото значение на цифровото пространство за функционирането на нашите общества и икономики увеличи броя и мащаба на кибератаките; като има предвид, че в съвместното съобщение относно Стратегията на ЕС за киберсигурност за цифровото десетилетие се посочва, че борбата с тези заплахи и уязвимости изисква сътрудничество с партньори, които се придържат към върховенството на закона, основните свободи, демокрацията и правата на човека;
Й.	като има предвид, че интересите на ЕС и глобалната сигурност могат да бъдат защитени най-добре чрез задълбочаване на практическото сътрудничество с единомислещи партньори в региона – по-специално Япония, Република Корея и Тайван, като същевременно се търси принципен и конструктивен ангажимент с регионални участници, и чрез диалог с Асоциацията на народите от Югоизточна Азия (АСЕАН) като централен участник в организирането на това сътрудничество; като има предвид, че тези партньорства следва да служат за укрепване на стратегическата автономност на ЕС чрез консолидиране на стабилна промишлена и технологична база за европейската отбрана, без да оставят ЕС твърде силно зависим от външни сили; като има предвид, че ЕС следва да избягва динамика на конфронтация въз основа на блокове, като вместо това насърчава многостранното сътрудничество и диалога въз основа на международното право;
К.	като има предвид, че стратегическото партньорство между ЕС и Япония служи като модел за ефективно двустранно сътрудничество, което укрепва способността им да влияят на политиките на редица многостранни форуми; като има предвид, че влизането в сила на Споразумението за стратегическо партньорство (ССП) между ЕС и Япония на 1 януари 2025 г. дава възможност за по-задълбочено сътрудничество, включително в области като сигурността и отбраната, хибридните заплахи, морската сигурност, киберсигурността, космическото пространство и неразпространението на оръжия, наред с осезаеми съвместни усилия в рамките на Алианса за конкурентоспособност, зеления съюз и цифровото партньорство и диалога в областта на енергетиката;
Л.	като има предвид, че Япония е най-близкият стратегически партньор на ЕС в Индийско-Тихоокеанския регион; като има предвид, че глобалните предизвикателства, и по-специално нарастващото напрежение в Индийско-Тихоокеанския регион, изискват все по-тясно партньорство между ЕС и Япония; като има предвид, че свободният и отворен Индийско-Тихоокеански регион е основен интерес, преследван както от Япония, така и от ЕС, по-специално чрез насърчаване на основан на правила международен ред, в който всички държави се придържат към международното право и принципа на мирно уреждане на конфликти; като има предвид, че Япония е важен участник в няколко форума в Индийско-Тихоокеанския регион, като например Срещата на високо равнище на Източна Азия; като има предвид, че ЕС и Япония търсят общи подходи на двустранно равнище и в рамките на многостранни форуми като Г-7, Г-20, ООН, Световната търговска организация (СТО), Световната здравна организация (СЗО) и Организацията за икономическо сътрудничество и развитие (ОИСР), както и сближаване като единомислещи донори;
М.	като има предвид, че Споразумението за икономическо партньорство между ЕС и Япония влезе в сила през 2019 г. и беше изменено, за да включи разпоредби относно свободното движение на данни през 2024 г.; като има предвид, че Япония е седмият по големина търговски партньор на ЕС;
[bookmark: _Hlk233719618]Н.	като има предвид, че през май 2026 г. четвъртият  Съвет за цифрово партньорство между ЕС и Япония разшири сътрудничеството в областта на изкуствения интелект (ИИ), 5G/6G, полупроводниците, киберсигурността и управлението на данни, като приветства напредъка по съвместния научноизследователски проект 6G MIRAI-HARMONY;
О.	като има предвид, че енергийният диалог между ЕС и Япония през 2025 г. подчерта съвместната работа по веригите на доставки на чиста енергия, сигурността на ВПГ и сътрудничеството в областта на водорода с цел подкрепа на неутралността по отношение на климата;
[bookmark: _Hlk233719710]П.	като има предвид, че стратегическото партньорство между ЕС и Република Корея – ключов съюзник в Индийско-Тихоокеанския регион, обхваща политическия диалог, търговията и сътрудничеството в областта на сигурността; като има предвид, че Споразумението за свободна търговия между ЕС и Република Корея допринесе за значителен растеж на двустранната търговия след влизането му в сила; като има предвид, че Рамковото споразумение между ЕС и Република Корея укрепва политическите, икономическите и институционалните връзки, включително сигурността; като има предвид, че Рамковото споразумение за участие укрепва политическите отношения и отношенията в областта на сигурността между ЕС и Република Корея и подчертава споделените ценности и интереси; като има предвид, че на срещата на високо равнище между ЕС и Република Корея през 2023 г. лидерите се споразумяха да установят партньорство в областта на сигурността и стратегически диалог на равнище външни министри с цел засилване на сътрудничеството в областта на световния мир и сигурността; като има предвид, че партньорството в областта на сигурността и отбраната между ЕС и Република Корея осигурява структурирана рамка за връзки във всички области на сигурността; като има предвид, че Споразумението за цифрова търговия между ЕС и Република Корея определя взаимноизгодни правила относно данните и цифровите технологии; като има предвид, че Република Корея играе ключова роля за регионалната стабилност;
Р.	като има предвид, че Споразумението за свободна търговия между ЕС и Република Корея, беше първото от ново поколение търговски споразумения на ЕС; като има предвид, че продължава да бъде важно пълното прилагане на главата относно търговията и устойчивото развитие от Споразумението за свободна търговия между ЕС и Република Корея, включително непрекъснатият напредък по отношение на трудовите права и ратифицирането на Конвенцията на Международната организация на труда (МОТ) относно премахването на принудителния труд от 1957 г. (№ 105); като има предвид, че Република Корея е осмият по големина търговски партньор на ЕС;
С.	като има предвид, че ЕС вече е създал стратегически партньорства с Япония и Република Корея като единомислещи партньори в региона; като има предвид, че Япония и Република Корея насочват значителни ресурси към ускоряване на енергийния си преход, включително с оглед на ратифицирането от тяхна страна на Парижкото споразумение от 2015 г. и значителните си инвестиции в слънчева енергия и вятърна енергия от разположени в морето инсталации; като има предвид, че ЕС се стреми да отиде по-далеч в стратегическите си партньорства и да засили сътрудничеството си с Япония и Република Корея в областта на енергията от възобновяеми източници, за да постигне въглеродна неутралност до 2050 г.;
Т.	като има предвид, че Република Корея и Япония са водещи технологични участници, чието развитие на ИИ, включително в областта на отбраната, оформя отговори на киберзаплахите и военните заплахи, особено с оглед на постоянните заплахи на КНДР;
У.	като има предвид, че Австралия, Япония и Република Корея задълбочават тристранното сътрудничество с цел повишаване на сигурността и стабилността в Индийско-Тихоокеанския регион, включително чрез съвместни военни учения и по-тясно сътрудничество в областта на отбранителните технологии и устойчивостта на веригата на доставки; като има предвид, че тази нарастваща тристранна координация се основава на импулса, породен от всеобхватното стратегическо партньорство на Австралия с Република Корея и нейното специално стратегическо партньорство с Япония;
Ф.	като има предвид, че на 1 януари 2025 г. Република Корея стана първата азиатска държава, която се присъедини към програмата „Хоризонт Европа“, като завършването на преговорите с Япония последва на 22 декември 2025 г.; като има предвид, че присъединяването на двете държави към програмата показва силния им ангажимент за сътрудничество с ЕС в областта на научните изследвания и иновациите;
Х.	като има предвид, че Тайван е надежден ключов демократичен партньор на ЕС в региона на Източна Азия; като има предвид, че ЕС и Тайван споделят общи ценности като демокрацията, върховенството на закона и правата на човека и са поели ангажимент да поддържат мултилатерализма и основания на правила международен ред; като има предвид, че в Бялата книга за европейската отбранителна готовност до 2030 г. (JOIN(2025)0120) се изразява загриженост относно натиска, упражняван от страна на Китай над Тайван чрез засилване на политическите, икономическите, военните и кибернетичните мерки; като има предвид, че мирът и стабилността в Тайванския проток и Южнокитайско море са от жизненоважен стратегически интерес за ЕС и са от съществено значение за глобалната сигурност и просперитет, включително за международните търговски потоци, сигурността на инвестициите и функционирането на световните вериги на доставки;
Ц.	като има предвид, че Тайван е 13-ият по големина търговски партньор на ЕС и ключов икономически партньор, който се нарежда сред най-важните търговски и инвестиционни партньори на ЕС в Азия, и играе централна роля в световните вериги за създаване на стойност, особено в производството на полупроводници, общественото здраве, демократичната устойчивост и подготвеността при бедствия;
Ч.	като има предвид, че Тайван се намира в стратегическо положение по отношение на търговията; като има предвид, че през Тайванския проток преминава основният маршрут за корабите, пътуващи от Китай, Япония, Република Корея и Тайван към Европа; като има предвид, че Тайван е водещ на пазара на производство на полупроводници, като производителите му произвеждат около 50% от полупроводниците в света; като има предвид, че стратегията на ЕС за Индийско-Тихоокеанския регион съдържа доводи за засилване на сътрудничеството в областта на търговията и инвестициите с Тайван и се застъпва за стабилизиране на напрежението в Южнокитайско море и Тайванския проток;
Ш.	като има предвид, че сътрудничеството между ЕС, Япония, Република Корея и Тайван допринася за насърчаването на стабилността, отворените пазари и основания на правила международен ред; като има предвид, че тези партньори споделят общи интереси за справяне с глобалните предизвикателства, включително икономическата сигурност и технологичното развитие; като има предвид, че засилената координация между ЕС, Япония и Република Корея може да допринесе за по-голяма съгласуваност на политиките при справянето с регионалните и глобалните предизвикателства;
Щ.	като има предвид, че тристранното сътрудничество между ЕС, Япония, Република Корея и Тайван може да подкрепи разработването на международни норми и стандарти, особено в областта на цифровото управление и веригите на доставки; като има предвид, че ЕС, Япония и Република Корея са единомислещи партньори, които споделят едни и същи цели; като има предвид, че тяхното стратегическо партньорство в областта на ИИ е механизъм за насърчаване на обмена в цифровата търговия и за справяне с промените в глобален контекст; 
АА.	като има предвид, че Зеленият алианс между ЕС и Япония и Зеленото партньорство между ЕС и Република Корея предоставят конкретни рамки за сътрудничество в действията в областта на климата, чистата енергия, декарбонизацията на промишлеността, кръговата икономика и други елементи на екологичния преход; като има предвид, че по-задълбоченото структурирано сътрудничество с Тайван в областта на чистите технологии и устойчивостта на веригите на доставки също е в интерес на ЕС;
АБ.	като има предвид, че мирът и стабилността в Тайванския проток и Южнокитайско море са от стратегическо значение за регионалната и световната сигурност; като има предвид, че някои държави – членки на ЕС, имат военноморско присъствие в Индийско-Тихоокеанския регион и че ЕС като цяло има пряк интерес от запазване на статуквото;
АВ.	като има предвид, че през ноември 2025 г. ЕС и Филипините установиха диалог по въпросите на сигурността и отбраната с цел справяне с нарастващата сложност на заплахите за сигурността и насърчаване на обмена и сътрудничеството по проблеми като морската сигурност, регионалната стабилност и свързаността; като има предвид, че през януари 2026 г. ЕС и Виетнам подобриха отношенията си до всеобхватно стратегическо партньорство с цел задълбочаване на сътрудничеството в широк кръг от области, включително в областта на морската сигурност, устойчивостта на веригите на доставки и укрепването на свързаността между Европа и Югоизточна Азия;
АГ.	като има предвид, че положението с правата на човека в КНДР продължава да се характеризира със системни, широко разпространени и груби нарушения, включително ограничения на свободата на изразяване, движение и достъп до информация, наличие на политически затворнически лагери и документирани случаи на принудителен труд и изтезания, като липсват минимални правни стандарти в рамките на наказателния процес; като има предвид, че международните институции непрекъснато докладват за тези нарушения, като се изискват постоянно внимание и действия от страна на международната общност;
АД.	като има предвид, че присъствието и сътрудничеството на ЕС в Източна Азия е от изключително значение за насърчаването на мира и стабилността в региона, за запазването на икономическата сигурност и за укрепването на основания на правила международен ред, тъй като предизвикателствата пред сигурността в региона имат преки последици за световния мир и интересите на ЕС; като има предвид, че партньорите в Източна Азия, включително Япония, Република Корея, Тайван и членовете на АСЕАН, поддържат сложни и многостранни отношения с Китай, характеризиращи се със значителна икономическа взаимозависимост;
АЕ.	като има предвид, че отвъдморските страни и територии (ОСТ) са единствената територия, принадлежаща на държавите членки в Тихия океан и Индийско-Тихоокеанския регион; като има предвид, че ОСТ служат като единствени по рода си фокусни точки от стратегически интерес, като осигуряват на ЕС присъствие, влияние и партньорства в съответните региони, не на последно място в областта на отбраната, търговията, цифровите технологии, космическото пространство и културното сътрудничество;
АЖ.	като има предвид, че ЕС е най-големият източник на преки чуждестранни инвестиции в Япония, Република Корея и Тайван; 
АЗ.	като има предвид, че Всеобхватното и прогресивно споразумение за Транстихоокеанско партньорство (CPTPP) се превърна в главна основана на правила търговска рамка в Индийско-Тихоокеанския регион; като има предвид, че Япония е член на CPTPP, а Република Корея и Тайван са кандидатствали за членство; като има предвид, че през ноември 2025 г. ЕС започна диалог по въпросите на търговията и инвестициите с държавите от CPTPP;
1.	препоръчва на Съвета, Комисията и заместник-председателя на Комисията/върховен представител на Съюза по въпросите на външните работи и политиката на сигурност:
а)	да засилят стратегическия акцент, присъствието и видимостта на ЕС в Източна Азия и диалога и сътрудничеството му в този регион, включително чрез дипломатическа ангажираност, сътрудничество в областта на сигурността, междуличностни контакти и икономически партньорства, с цел да се избегне динамиката на конфронтация, основана на блокове, и да се допринесе за мира, регионалната стабилност, сигурността, просперитета и устойчивото развитие, подкрепени от насърчаването на демокрацията, многостранното сътрудничество, принципите на правовата държава, правата на човека, основаната на правила търговска система, териториалната цялост и международното право; в този контекст да си сътрудничат с Япония относно нейната актуализирана концепция за свободен и отворен Индийско-Тихоокеански регион; да засилят сътрудничеството, координацията и диалога с единомислещи партньори от Източна Азия, като използват пълноценно познанията им за региона и опита им в него, за да гарантират по-ефективен, съгласуван и съобразен с контекста подход към мира, сигурността и стабилността в Източна Азия;
б)	да засилят стратегическото прогнозиране и планирането на действия при извънредни ситуации между ЕС и неговите източноазиатски партньори с цел разработване на споделена оценка на регионалните рискове за сигурността и координиране на възпиращите мерки за опазване и допринасяне за мира и стабилността в региона и проактивно възпиране на едностранните опити за промяна на регионалното статукво със сила или принуда;
в)	да приветстват значителния дипломатически напредък, постигнат от правителствата на Япония и Република Корея в изграждането на ориентирано към бъдещето и устойчиво партньорство, тъй като такова засилено сътрудничество между Япония и Република Корея е от жизненоважно значение за поддържането на основан на правила международен ред и за гарантирането на стабилност в Индийско-Тихоокеанския регион; 
г)	да укрепят стратегическата автономност и икономическата сигурност на ЕС чрез диверсификация на търговията и инвестициите, сигурни и предвидими вериги на доставки, отворени пазари и търговски потоци и по-тясно сътрудничество с единомислещи партньори в Източна Азия, като същевременно осигуряват взаимни ползи и създаване на стойност на местно равнище и спазват ангажимента на ЕС за справедлива и устойчива търговия;
д)	да задълбочат сътрудничеството с единомислещи партньори в региона, по-специално Япония, Република Корея и Тайван, както и с държавите от АСЕАН, за преодоляване на общите предизвикателства в области като икономическата принуда, произволните мерки за контрол на износа, включително ограничения на износа на изделия с двойна употреба, насочени към Япония, непазарните политики и практики, демократичната устойчивост, екологичния преход, киберсигурността, хибридните заплахи, включително чуждестранното манипулиране на информация и вмешателството, защитата на критичната инфраструктура, в това число подводните кабели и пристанищните и логистичните центрове, морската и космическата сигурност, неразпространението на оръжия и нововъзникващите отбранителни технологии, включително напредналите технологии за безпилотни летателни апарати, като същевременно укрепват полезните взаимодействия с ключови партньори и регионални организации при пълно зачитане на Устава на ООН; да проучат и изпълнят съвместни инициативи за укрепване на съответната за страните стратегическа автономност и да намалят зависимостта от Китай; да подчертаят значението на стабилните институции и жизнеспособните демокрации на Япония, Република Корея и Тайван в по-широкия регионален контекст, като осигурят решаващ противовес в региона; 
e)	да поддържат – в координация с единомислещи партньори – отворени канали за диалог и принципна ангажираност с други глобални участници в Източна Азия, по-специално, с цел справяне с общите глобални предизвикателства;
ж)	да потвърдят отново значението на спазването на международното право за насърчаване на мира и просперитета в свободния и отворен Индийско-Тихоокеански регион; активно да насърчават зачитането и всеобщото прилагане на Конвенцията на Организацията на обединените нации по морско право (UNCLOS) като универсална правна рамка, която урежда морските дейности, включително арбитражното решение за Южнокитайско море от 2016 г., и да възразяват срещу едностранни действия или искове, които не са в съответствие с международното право; 
з)	да улеснят структурираното военно-промишлено сътрудничество с единомислещи партньори и да създадат съответни партньорства в областта на сигурността, които да са съсредоточени върху оперативната съвместимост, съвместното разработване и възлагане на обществени поръчки за отбранителни технологии, сигурността на веригите на доставки и споделената научноизследователска и развойна дейност във въздухоплаването и безпилотните летателни апарати, също така по отношение на приноса на системите, основани на ИИ;
и)	да продължат да работят прагматично с Китай по глобалните предизвикателства, като същевременно засилят координацията с единомислещи партньори по въпросите на сигурността с оглед на все по-решаващата роля на Китай за световния мир и стабилност, особено в контекста на агресивната война на Русия срещу Украйна и продължаващата нестабилност в Близкия изток;
й)	да засилят сътрудничеството в областта на сигурните, устойчиви и диверсифицирани вериги на доставки на полупроводници, батерии и суровини от критично значение, включително чрез проследимост, рециклиране, кръговост и високи екологични и трудови стандарти, и в координация с единомислещи партньори в съответните многостранни инициативи; 
к)	да доразвиват ССП между ЕС и Япония и партньорството на страните в областта на сигурността и отбраната; да насърчават по-задълбоченото сътрудничество по въпросите на отбранителната промишленост, включително съвместното участие в отбранителни инициативи, напредъка по споразумение за сигурност на информацията и по-нататъшното развитие на диалога между ЕС и Япония в областта на отбранителната промишленост, за да се увеличат устойчивостта на веригата на доставки, оперативната съвместимост и иновациите; да засилят конкретните съвместни дейности в рамките на Алианса за конкурентоспособност, Зеления алианс, цифровото партньорство и енергийните диалози, като продължат да разширяват икономическия диалог на високо равнище между ЕС и Япония и да укрепват стратегическото икономическо сътрудничество между двете страни; да ускорят прилагането на Алианса за конкурентоспособност между ЕС и Япония;
л)	да подчертаят, че партньорството между ЕС и Япония е едно от тези с изключително единомислещи партньори, изградено върху споделени ценности, демокрация, свободна търговия и взаимно съвместими интереси; да подчертаят значението на по-нататъшното задълбочаване и разширяване на това партньорство както на двустранна основа, така и в многостранен контекст; да посочат, че ЕС и Япония, взети заедно, съставляват почти 25% от световния брутен вътрешен продукт (БВП) и че това партньорство може и следва да играе ключова роля в оформянето на мирен, основан на правила, приобщаващ, справедлив, устойчив и проспериращ международен ред; да приветстват финансовата, техническата и хуманитарната помощ, както и помощта в областта на сигурността, която Япония предоставя на Украйна от началото на пълномащабното нашествие на Русия през 2022 г.;
м)	да работят за напредък в осъществяването на партньорството между ЕС и Република Корея в областта на сигурността и отбраната, като насърчават практическото сътрудничество в областта на морската сигурност, неразпространението на оръжия, киберсигурността, борбата с тероризма и управлението на кризи, доразвиват съществуващите съвместни операции и проучват възможностите за допълнително взаимодействие в рамките на инструмента на ЕС за координирано морско присъствие; да започнат диалог между ЕС и Република Корея в областта на отбранителната промишленост и да засилят координацията помежду си в рамките на многостранни форуми за поддържане на мира, възпиране на провокациите и насърчаване на премахването на ядреното оръжие; да продължат да надграждат върху успешното и взаимноизгодно сътрудничество в областта на отбранителните продукти между Южна Корея и държави – членки на ЕС; да задълбочат сътрудничеството между ЕС и Република Корея с цел засилване на военната и финансовата помощ за Украйна;
н)	да приветстват сътрудничеството на Република Корея с ЕС по отношение на общите опасения, свързани с икономическата сигурност; да наблегнат на обстоятелството, че Република Корея продължава да бъде ключов партньор във всички усилия за намаляване на риска и постигане на приятелски отношения, по-специално в рамките на търговската сфера; настоятелно да призоват Специализирания комитет по нововъзникващи търговски и икономически въпроси, новосъздаден в рамките на споразумението за свободна търговия между ЕС и Република Корея, да ускори сътрудничеството, особено по теми от значение за икономическата сигурност, като например критичните вериги на доставки и свръхкапацитета;
о)	да ускорят съвместните усилия с единомислещи партньори в Източна Азия за справяне с нарастващата ангажираност на Русия с КНДР, включително подкрепата ѝ за укрепване на ядрените и балистичните способности на КНДР и нежеланието на Китай да предотврати това, както и да разгледат връзката между ядрените програми на КНДР и Иран, като подчертаят, че това участие изостря напрегнатата геополитическа обстановка на Корейския полуостров; да постигнат напредък в сътрудничеството с Република Корея за справяне с кампаниите за дезинформация в изборните процеси и за защита на изборната инфраструктура от кибератаки;
п)	да приветстват усилията на Република Корея за възобновяване на диалога с КНДР чрез проактивни мерки за намаляване на напрежението и изграждане на доверие; да призоват КНДР незабавно да прекрати всички свои военни действия и провокации, както и развитието на възможности в областта на ядрените и балистичните ракети; категорично да осъдят и ефективно да се справят със злонамерените действия на КНДР в киберпространството, включително кражбата на криптовалута и други форми на киберпрестъпност; настоятелно да призоват КНДР да позволи достъп на организациите за хуманитарна помощ, да зачита правата на човека и по-специално незабавно да разреши проблема с отвличанията; настоятелно да призоват Русия и КНДР да спазват изцяло Устава на ООН и резолюциите на Съвета за сигурност на ООН, включително по отношение на пълното премахване на ядреното оръжие в КНДР; да осъдят приноса на КНДР за агресията на Русия срещу Украйна, включително ангажимента ѝ чрез изпращането на военен персонал и оборудване; да развиват политиката на ЕС по отношение на Северна Корея, като надлежно вземат предвид експертните познания, нуждите в областта на сигурността и основателните опасения на единомислещите партньори в региона, по-специално тези в непосредствена географска близост до КНДР, а именно Южна Корея и Япония;
р)	да създадат структурирана и всеобхватна рамка за сътрудничество между ЕС и Тайван въз основа на съществуващите механизми, като например диалога в областта на търговията и инвестициите, със силен икономически и търговски компонент, с акцент върху критичните технологии като полупроводниците и изкуствения интелект, устойчивостта на веригата на доставки, киберсигурността, мерките за противодействие на дезинформацията, морската сигурност, общественото здраве, гражданската защита и сигурната свързаност, както и демократичната, социалната и енергийната устойчивост и подготвеността при бедствия; да продължат да подкрепят пълноценното участие на Тайван в значими международни организации и технически форуми като СЗО, Международната организация за гражданско въздухоплаване и Рамковата конвенция на ООН по изменението на климата; да засилят редовния обмен между ЕС и неговите тайвански партньори по съответните въпроси на сигурността, икономическата сигурност, гъвкавостта на веригата на доставки, демократичната цялост и почтеността на изборите, защитата на критичната инфраструктура и сътрудничеството в областта на чистите технологии; настоятелно призовава китайските органи да се координират тясно с други регионални участници, включително Тайван, когато са изправени пред големи глобални предизвикателства в областта на здравеопазването; да подчертаят, че всеки опит от страна на авторитарни режими да повлияят на отношенията между ЕС и Тайван, е неприемлив;
с)	да подчертаят, че Тайван е ключов демократичен партньор за ЕС в Индийско-Тихоокеанския регион; да задълбочат още повече диалога между ЕС и Тайван в областта на търговията и инвестициите с цел преодоляване на пречките пред достъпа до пазара и повишаване на правната сигурност за инвеститорите от ЕС; да проучат стартирането на преговори за двустранно споразумение за инвестициите между ЕС и Тайван или други свързани с търговията рамки; да отчетат значението на Тайван за гарантирането на световните вериги на доставки, особено в сектора на високите технологии, и да призоват ЕС и неговите държави членки да се ангажират с по-тясно сътрудничество с Тайван, за да се поощрят допълнително икономическите, търговските и инвестиционните връзки; да признаят опита на Тайван в управлението на икономическата експозиция спрямо Китай и силните му страни в демократичното управление, прозрачните регулаторни стандарти и устойчивите цифрови и технологични екосистеми;
т)	да потвърдят отново значението на мира и стабилността в Тайванския проток, като отхвърлят всяка принудителна едностранна промяна на статуквото; да гарантират чрез ясни и координирани послания, заедно с държавите членки и единомислещите партньори, че подобни действия ще имат значителна политическа и икономическа цена; да подчертаят, че всички различия трябва да бъдат разрешени по мирен начин чрез диалог, в съответствие с международното право и при зачитане на волята на тайванския народ; категорично да припомнят, че свободата на корабоплаването и прелитането, гарантирана от международното право, трябва да се зачита в Индийско-Тихоокеанския регион, включително в Южнокитайско море и Тайванския проток; да се ангажират активно с дипломатически усилия за предотвратяване на по-нататъшна ескалация в Тайванския проток и Източнокитайско и Южнокитайско море; спешно да разработят мерки за планиране на действия при извънредни ситуации и за смекчаване въз основа на вероятни сценарии за ескалация, включително военноморска блокада на Тайван от страна на Китайската народна република;
у)	да подчертаят значението на инструментите на ЕС за икономическа сигурност за справяне с икономическите практики на принуда и за защита на лоялната конкуренция, включително инструмента за борба с принудата, ефективните механизми за скрининг на преките чуждестранни инвестиции и режимите за контрол на износа, когато е целесъобразно и в съответствие с правото на ЕС; да консолидират геоикономическото влияние на ЕС, включително чрез координиран контрол върху износа, съвместни оценки на риска и колективни отговори на икономическата принуда, като по този начин превърнат двустранните зависимости в ефективен възпиращ фактор и укрепят както икономическата сигурност на ЕС, така и тази на неговите партньори; 
ф)	да засилят сътрудничеството чрез договаряне на тристранни или четиристранни споразумения и инициативи по въпроси от общ интерес, които допринасят за поддържането на многостранния, основан на правила международен ред; да развият съществуващите цифрови партньорства между ЕС и Япония и между ЕС и Република Корея чрез споделени ангажименти в областта на изкуствения интелект, полупроводниците, свързаността от следващо поколение, квантовите изчислителни технологии, управлението на данните, киберсигурността, технологиите за акумулаторни батерии, подводните кабели, цифровата самоличност и устойчивостта на веригите на доставки; да укрепят рамките за сътрудничество за разработване на отбранителни технологии;
х)	да приложат цялостно и ефективно търговските споразумения с Япония и Република Корея, включително в областта на достъпа до пазара, нетарифните бариери, устойчивото развитие и регулаторното сътрудничество и, по отношение на Република Корея, гарантиране на прилагането на основните конвенции на МОТ; да насърчават по-тясно сътрудничество между малките и средните предприятия (МСП) в ЕС и тези в неговите партньорски държави в Източна Азия с цел насърчаване на възможностите за взаимен бизнес, подобряване на достъпа до пазара и укрепване на мрежите за иновации;
ц)	да гарантират, че всички бъдещи икономически или специфични секторни споразумения с единомислещи партньори в региона са взаимноизгодни партньорства, които надхвърлят икономическите цели и целите в областта на сигурността, и също така включват силни ангажименти по отношение на трудовите права, опазването на околната среда и развитието на чисти и устойчиви вериги за създаване на стойност в съответствие с рамката на ЕС за търговия и устойчиво развитие; да популяризират всеобхватна информационна кампания в Източна Азия относно политиките на Европейския съюз по отношение на стоманодобивния сектор и предложението за Акт за ускоряване на промишлеността[footnoteRef:11] с оглед повишаване на прозрачността и разбирането на целите на ЕС сред международните партньори; да подчертаят значението на проактивното ангажиране с източноазиатските партньори, за да се отговори на техните опасения, да се насърчи диалогът и да се предотвратят потенциални недоразумения в търговските и индустриалните отношения; [11:  	COM(2026)0100.] 

ч)	да предприемат последващи действия във връзка с докладваните случаи на заобикаляне на санкциите от страна на Русия чрез юрисдикции в Източна Азия, включително пренасочване на търговията с цел придобиване на санкционирани стоки с двойна употреба, на микрочипове и промишлени машини чрез посредници в региона;
ш)	да увеличат политическия и икономическия ангажимент, както и ангажимента в областта на сигурността на ЕС в Индийско-Тихоокеанския регион като цяло чрез засилени партньорства с всички единомислещи участници и чрез инициативи като стратегията Global Gateway, насърчавайки диалозите по правата на човека, устойчивото развитие и свързаността, равенството и високите трудови стандарти; да признаят нарастващото сближаване на стратегическите интереси между евроатлантическия и Индийско-Тихоокеанския регион, като Япония и Република Корея служат като партньори на НАТО в рамките на четирите партньори от Индийско-Тихоокеанския регион (IP4), което се илюстрира и от неотдавнашното създаване на мисията на Япония в НАТО; да потвърдят, че това сътрудничество повишава взаимната осведоменост относно положението с развитието на сигурността в двата региона; да подкрепят рамката на НАТО IP4 като съществен принос за укрепване на европейската сигурност и да задълбочат междурегионалното сътрудничество по допълващ се и взаимно подсилващ се начин; да засилят ангажираността и координацията на ЕС с ключови инициативи в областта на регионалната сигурност в Индийско-Тихоокеанския регион, включително Четиристранния диалог по въпросите на сигурността между Съединените щати, Австралия, Индия и Япония; да разработят всеобхватна, последователна и гъвкава нова стратегия за Индийско-Тихоокеанския регион, която да се основава твърдо на европейските ценности и интереси, както и на реалностите, нуждите и приоритетите на региона;
щ)	да надградят стратегическата позиция на отвъдморските страни и територии (ОСТ) в Индийско-Тихоокеанския регион, така че те да могат да служат като усъвършенствани платформи за сътрудничество с регионалните партньори, включително в областта на търговията, цифровата свързаност, критичната инфраструктура и дейностите в космическото пространство;
aа)	да подчертаят произтичащата от това роля на АСЕАН за гарантиране на стабилността и за насърчаване на интеграцията на обществата и икономическата интеграция; да приветстват нарастващата ангажираност на Япония и Република Корея с АСЕАН, включително чрез редовни двустранни и многостранни срещи на високо равнище; да подчертаят решаващото значение на АСЕАН за гарантирането на мирен и проспериращ Индийско-Тихоокеански регион; да засилят структурирания ангажимент с АСЕАН за изграждане на приобщаващи структури в областта на регионалната сигурност, за координиране на многостранните политически отговори и за допълнително укрепване на присъствието на ЕС в региона чрез задълбочаване на сътрудничеството с АСЕАН и нейните държави членки, включително чрез засилен диалог по въпросите на сигурността и отбраната с Виетнам и Филипините; да насърчават засилването на ролята и видимостта на Съюза в регионални формати, по-специално в рамките за сътрудничество с АСЕАН, като същевременно морската безопасност и сигурност, киберсигурността и управлението на кризи се определят като приоритетни области за разширено сътрудничество въз основа на инициативи като ESIWA+, CRIMARIO II и проектите за безопасност на пристанищата в световен мащаб;
аб)	да разширят съвместните действия в областта на нетрадиционната сигурност, като например издирване и спасяване, реагиране при бедствия и екологични инциденти; да стартират структурирана инициатива за укрепване на защитата и устойчивостта на критичната морска инфраструктура, включително подводни кабели, тръбопроводи и пристанища; да повишават осведомеността в областта на морското дело чрез целенасочено изграждане на капацитет, обучение, датчици и обмен на данни в сътрудничество с бреговата охрана на АСЕАН и регионалните свързващи центрове;
ав)	да подкрепят укрепването на връзки между гражданите чрез целенасочени схеми за мобилност на изследователи, инженери и специалисти по киберсигурност, както и чрез инициативи за структурирано побратимяване между европейски и източноазиатски иновационни центрове; да усилят взаимното разбиране на споделените ценности сред студентите от двата региона чрез задълбочаване, разширяване и укрепване на програмите за образование, като например „Еразъм+“, с единомислещи партньори в региона; да засилят обмена между парламентите, държавните служители, местните органи и гражданското общество; да увеличат подкрепата за изучаването на езици, културния обмен и ръководените от младите хора инициативи с цел изграждане на дългосрочна устойчивост на обществата и доверие между двата региона;
аг)	да разширят сътрудничеството в рамките на „Хоризонт Европа“ с цел засилване на взаимноизгодното сътрудничество в областта на науката и технологиите, като се отчитат положително фактите, че Република Корея стана първата азиатска държава, асоциирана към стълб II на „Хоризонт Европа“ през юли 2025 г., и че ЕС успешно приключи преговорите с Япония за асоциирането ѝ към „Хоризонт Европа“ през декември 2025 г.; да обмислят започването на преговори с Тайван в рамките на „Хоризонт Европа“; да подкрепят видимостта на ЕС в целия регион чрез съдържателни усилия в областта на културата и публичната дипломация;
2.	очаква задълбочаване на парламентарната дипломация и междупарламентарния обмен по въпроси от взаимен интерес с парламента на Япония, Националното събрание на Република Корея и членове на тайванския законодателен орган Юан; изразява твърдо убеждение, че укрепването на стратегическите партньорства както с Япония, така и с Република Корея през последните години следва да бъде отразено чрез подсилване на връзките на междупарламентарно равнище; счита, че редовният и структуриран обмен между парламентаристите би бил от полза за всеобхватната програма за сътрудничество с двете държави; освен това счита, че следва да се проучи възможността за създаване на съвместен парламентарен комитет ЕС – Япония и на съвместен парламентарен комитет ЕС – Република Корея;
3.	възлага на своя председател да предаде настоящата препоръка на Съвета, на Комисията, на заместник-председателя на Комисията/върховен представител на Съюза по въпросите на външните работи и политиката на сигурност, на правителствата и парламентите на държавите членки, на правителствата и парламентите на Япония, Република Корея и Тайван и на секретариата и държавите членки на Асоциацията на народите от Югоизточна Азия.

